ผมมีอาการเวียนหัวมา5วันแล้วครับ อาการคือจะเวียนหัวเวลาขยับตัว เดิน หันหน้า แต่ไม่ถึงกับบ้านหมุน และมีอาการตึงๆตรงศีรษะด้านหลัง และมีอาการตัวโงนเงนแต่ไม่ถึงกับจะล้ม ไปหามาครั้งหนึ่งแล้ว ได้ยามากินแต่อาการยังไม่ดีขึ้น ผมไม่สูบบุหรี่ ดื่มแอลกอฮอล์ ความดันปกติ แต่ผมมีอาการสายตาเอียง อยากทราบว่าอาการที่ผมเป็นคืออะไรและควรไปตรวจด้านไหนหรือขอให้ตรวจด้านไหนบ้างครับ ปล. ผมใช้ชีวิตได้ปกติแต่อาการมึนหัวทำให้รู้สึกรำคาญ
สวัสดีค่ะ สาเหตุของอาการเวียนหัว แบ่งออกเป็น1. กลุ่มที่มีอาการมึนงง มึนหัว (dizziness) อาจรู้สึกเหมือนศีรษะเบาๆ ลอยๆ คล้ายจะหน้ามืด แต่ไม่มีอาการบ้านหมุน หรือสิ่งรอบตัวหมุน มักสัมพันธ์กับแรงดันเลือดและปริมาณเลือดที่ไปเลี้ยงสมองไม่เพียงพอ สาเหตุได้แก่- การเปลี่ยนท่าทางเร็วไป เช่น นั่งหรือนอนอยู่แล้วลุกขึ้นทันที- จากการขาดน้ำในร่างกาย เช่น ไข้ ท้องเสีย อาเจียน เสียเหงื่อมาก- มีภาวะโลหิตจาง ภาวะเกร็ดเลือดสูง- เป็นอาการร่วมของโรคอื่นๆ เช่น ไข้หวัด ภูมิแพ้- จากความเครียด วิตกกังวล พักผ่อนไม่เพียงพอ2. อาการเวียนศีรษะแบบบ้านหมุน (vertigo) คืออาการที่รู้สึกเหมือนสิ่งแวดล้อมรอบตัวหมุนได้ แม้ว่าจะยืนหรือนั่งอยู่กับที่ หรือตัวเองหมุน ทั้งที่ไม่มีการเคลื่อนไหวใดๆ ซึ่งอาจทำมีเดินเซ ล้ม หรือทรงตัวไม่ได้ รวมไปถึงรู้สึกคลื่นไส้ อาเจียน มีการเคลื่อนไหวที่ผิดปกติของลูกตา ตากระตุก และอาการเกี่ยวกับการได้ยินเสียง เช่น หูอื้อ เสียงดังรบกวนในหู สาเหตุได้แก่- โรคของหู เช่น ตะกอนหินปูนในหูชั้นในหลุด (BPPV) โรคน้ำในหูไม่เท่ากัน (Meniere's Disease) หูชั้นในอักเสบ (labyrinthitis) จากการติดเชื้อของหูชั้นกลาง หรือเป็นภาวะแทรกซ้อนจากการติดเชื้อซิฟิลิส ไวรัสต่างๆ การใช้ยาบางชนิดที่มีผลต่อระบบประสาททรงตัวในหูชั้นใน เป็นต้น- เนื้องอกของเส้นประสาทหู (vestibular schwannoma)- เนื้องอกในสมอง- ความผิดปกติของระบบไหลเวียนโลหิตที่ทำให้เลือดไปเลี้ยงสมองรวมถึงระบบประสาททรงตัวไม่พอ โดยจะเกิดในผู้ที่มีไขมันในเลือดสูง ความดันโลหิตสูง สูบบุหรี่ เป็นเบาหวาน หัวใจเต้นผิดจังหวะ โรคหลอดเลือดหัวใจตีบ โรคกระดูกคอเสื่อม เป็นต้นในเบื้องต้นควรนอนหลับพักผ่อนให้เพียงพอ ลดความเครียด ดื่มน้ำเยอะๆ เปลี่ยนท่าเวลานั่งหรือนอนช้าๆ หมั่นออกกำลังกายสม่ำเสมอ หลีกเลี่ยงเครื่องดื่มที่มีแอลกอฮอล์และคาเฟอีน เป็นต้น หากยังคงมีอาการเวียนหัวต่อเนื่อง แม้จะทานยารกัษาอาการเวียนหัวแล้วก็ตาม ควรไปพบแพทย์เฉพาะทางด้ายอายุกรรม เพื่อตรวจหาสาเหตุเพิ่มเติมค่ะ